 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 475**

(protokols Nr. 14, 76. p.)

**Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

Finanšu nodaļa ir konstatējusi ka maksas pakalpojumu cenrādī nepieciešami tehniski labojumi, jo ir nepareizi atspoguļots PVN aprēķins Ošupes pagasta Degumnieku.

Realizējot Lubānas pilsētas kultūras nama pārbūves darbus, projektā ir paredzēta publiskas tualetes izbūve, ar atsevišķu ieeju, durvis aprīkotas ar WC monētu automātu. Centrālās administrācijas Finanšu nodaļa ir veikusi aprēķinus, lai noteiktu maksu par tualetes vienreizēju apmeklējumu un tas ir EUR 0,24, tai skaitā PVN 21% EUR 0,04. Ņemot vērā, ka WC monētu automāts uzstādīts drīzāk kaut kādas kontroles nodrošināšanai, nevis reālai izdevumu par tualetes uzturēšanu atgūšanai, kā arī no praktiskā viedokļa (20 centu monēta), pārvalde lūdz apstiprināt maksu par tualetes vienreizēju apmeklējumu EUR 0,20 tai skaitā PVN 21%.

Madonas novada Centrālās administrācijas Izglītības pārvalde, sadarbojoties ar izglītības iestādēm, kas nodrošina internāta un dienesta viesnīcas pakalpojumu (Andreja Eglīša Ļaudonas pamatskola, Cesvaines vidusskola, Degumnieku pamatskola, Liezēres pamatskola, Madonas pilsētas vidusskola, Madonas Valsts ģimnāzija), turpina darbu pie vienotas internāta un dienesta viesnīcas pakalpojuma sniegšanas kārtības izstrādāšanas. Konstatēts, ka līdz šim nevienā normatīvajā aktā nav noteikts, ka Madonas novada pašvaldības izglītības iestāžu sniegtajam internāta un dienesta viesnīcu pakalpojumam tiek piemērota 100% atlaide, līdz ar to būtu papildināms Madonas novada pašvaldības sniegto pakalpojumu cenrādis ar atbilstošu ierakstu.

Noklausījusies sniegto informāciju, ņemot vērā 23.07.2024. Finanšu un attīstības jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS – 1** (Andris Sakne,), Madonas novada pašvaldības dome **NOLEMJ**:

1. Veikt šādus grozījumus un papildinājumus Madonas novada pašvaldības domes 29.09.2022. lēmuma Nr. 653 “Par Madonas novada pašvaldības maksas pakalpojumu cenrāžu apstiprināšanu” (protokols Nr. 21., 46. p.).
   1. Veikt tehniskos grozījumus pielikumā Nr. 12 “Ošupes pagasta pārvaldē sniegtie maksas pakalpojumi un to cenrādis” 1. punkta “Telpu izmantošanas pakalpojumi” veikt tehniskos grozījumus 1.1., 1.2., 1.2.1. apakšpunktus izteikt šādā redakcijā:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojums** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| 1.1. | Degumnieku skolas sporta zāles noma | 1 stunda | 7,50 | 1,58 | 9,08 |
| 1.2. | Degumnieku tautas nama iznomāšana |  |  |  |  |
| 1.2.1. | Par sarīkojumu (bet ne mazāk kā EUR 21,50 bez PVN par pasākumu) | 1 stunda | 2,85 | 0,60 | 3,45 |

* 1. Veikt grozījumus pielikumā Nr. 17 “Lubānas apvienības pārvaldes un tās iestāžu sniegtie maksas pakalpojumi un to cenrādis”, pielikuma 4. punktu “Lubānas kultūras nams” papildinot ar apakšpunktu 4.3. šādā redakcijā:

|  |  |  |  |  |  |
| --- | --- | --- | --- | --- | --- |
| **N.p.k.** | **Pakalpojums** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| **4.** | **Lubānas kultūras nams** | | | | |
| **……** |  | | | | |
| 4.3. | Publiskā tualete | 1 apmeklējums | 0,165 | 0,035 | 0,20 |

* 1. Veikt grozījumu pielikumā Nr. 19 “Madonas novadā sniegtie maksas pakalpojumi un to cenrādis”, to papildinot ar 7. punktu šādā redakcijā:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojums** | **Mērvienība** | **Cena bez PVN (EUR)** | **PVN (EUR)** | **Cena kopā ar PVN (EUR)** |
| 7. | Maksa par internāta/dienesta viesnīcas pakalpojumu Madonas novada pašvaldības izglītības iestāžu izglītojamajiem mācību procesa laikā | 1 diennakts | 0,00 | 0,00 | 0,00 |

1. Punkti 1.1. un 1.2. stājas spēkā 2024. gada 1. augustā. Punkts 1.3. stājas spēkā 2024. gada 1. septembrī

Domes priekšsēdētājs A. Lungevičs

*Ankrava 29374376*

*Bodžs 26165144*

*Puķīte 64860570*